
Előterjesztés

a martfűi iskola konyha csatorna javítására és olajfogó építésére
Martfű Város Önkormányzata Képviselő-testületének

2017. június 29-i ülésére
Előkészítette: Kontra Lajos
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség
Tárgyalás módja: nyilvános ülés
Tisztelt Képviselő-testület!

A Martfű Város Önkormányzata Gyermekjóléti és Szociális Szolgáltató Központ szervezeti keretei között működő önkormányzati konyha csatorna rendszere felújításra szorul. Az utolsó meghibásodás során a TISZAJOULE Kft. szakemberei tájékoztatást adtak a csőtörés mértékéről, illetve az olajfogó hiánya miatt már szinte lehetetlen a csatorna rendszeres tisztítása (a mostani működési körülmények között rendszeresen igénybe kell venni ezt a szolgáltatást). Az olajfogó beépítését a szakhatóságok is előírták. Évek óta tervezzük a biztonságos működés eléréséhez az olajfogó elkészítését, de most a feladat elvégzése halaszthatatlanná vált.
Előző évben bekértünk olajfogó árajánlatokat, melyet mellékelek az előterjesztéshez, a csatorna felújítási költségei csak a feltárás után lesznek ismertek.
A Martfű Város Önkormányzata 2017. évi költségvetésében a feladatot a „fedezettel nem rendelkező kiadások” között terveztük. Az olajfogó, valamit az eltöredezett csatorna javításához a fedezettel nem rendelkező feladatok közül a felhalmozási feladatok közé kérem átcsoportosítani a kiadást, fedezetét az Önkormányzat általános tartalékából biztosítjuk bruttó 3.000 eFt összegben.
Kérem a Tisztelt Képviselő-testületet, hogy a pályázat beadásáról valamint a pályázat önerejének kötelezettségvállalásáról az alábbi határozati javaslat elfogadásával szíveskedjen dönteni.

Határozati javaslat:
.../2017.(.........) határozat

A martfűi iskola konyha csatorna javításáról és olajfogó építéséről
Martfű Város Önkormányzatának Képviselő-testülete megtárgyalta a martfűi iskola konyha csatorna javításra és olajfogó építésre vonatkozó előterjesztést, mely alapján a feladat elvégzésére bruttó 3.000.000,- Forint fedezetet biztosít.
Martfű Város Önkormányzatának Képviselő-testülete a szükséges forrást az Önkormányzat 2017. évi költségvetésének általános tartalék kerete terhére biztosítja.
Erről értesülnek:
1./ JNSZ Megyei Kormányhivatal, Szolnok
2./ Martfű Város Önkormányzata Gyermekjóléti és Szociális Szolgáltató Központ
3./ Valamennyi képviselő, Helyben 
4./ Pénzügyi és Adóügyi Iroda, Helyben

5./ Műszaki Iroda, Helyben
Martfű, 2017. június 16.
Dr. Papp Antal

polgármester

